Իլոկկորտոորմիուտ

**Իլոկկորտոորմիուտ** (), քաղաք է Գրենլանդիայի արևելքում, Սերմերսոոք կոմունայում։ Այն նախկինում եղել է Իլոկկորտոորմիուտ կոմունայի վարչական կենտրոնը և լուծարվել է 2009 թվականից։ Սա Գրենլանդիայի ամենամեկուսացված քաղաքներից մեկն է. այնտեղ կարելի է հասնել միայն օդային ճանապարհով՝ շաբաթը երկու անգամ Իսլանդիայից  Ներլերիտ Ինաատ օդանավակայան։ 2025 թվականին որոշում է կայացվել Դանիայի պետության ֆինանսավորմամբ քաղաքում օդանավակայան կառուցել։ Սա կվերացնի ուղղաթիռներով տեղափոխման և Ներլերիտ Ինաատ օդանավակայանի օգտագործման անհրաժեշտությունը:

Քաղաքի բնակչությունը 2013 թվականի տվյալներով կազմել է 452 մարդ։
thumb|left|220px|Իլոկկորտոորմիուտ
Քաղաքի ժամային գոտին UTC-02:00 է, նույնը, ինչ Գրենլանդիայի բնակչության մեծ մասի համար։ Մինչև 2023 թվականը այն նախկինում երկու ժամով առաջ է եղել Գրենլանդիայի մեծ մասից։
thumb|right|240px|Իլոկկորտոորմիուտի եկեղեցու ներսը

## Ստուգաբանություն
Սկորսբիսուն անունը ծագում է հետազոտող և կետորս Ուիլյամ Սկորսբիի անունից, որը քարտեզագրել է տարածաշրջանը 1822 թվականին: Էսկիմո-ալեուտական լեզվով Իլոկկորտոորմիուտը նշանակում է «Մեծ տուն»:

## Աշխարհագրություն
Քաղաքը գտնվում է Սքորսբի Սաունդ ֆյորդի գետաբերանի մոտ։

Իլոկկորտոորմիուտի կոմունան զբաղեցնում էր մոտ 235 000 կմ² տարածք․ հարավում սահմանակցում էր Ամմասսալիկին, իսկ հյուսիսում՝ Հյուսիսարևելյան Գրենլանդական ազգային պարկին։ Տարածքի կենդանական աշխարհը հարուստ է սպիտակ արջերով, մշկացուլերով և փոկերով։ Սքորսբի Սաունդ ֆյորդը աշխարհի ամենամեծ ֆյորդն է․ նրա երկարությունը հասնում է մոտ 350 կմ, խորությունը՝ մինչև 1500 մ։ Ֆյորդի ամենամեծ կղզին Միլնա երկիրն է։

## Պատմություն
Քաղաքը հիմնադրվել է 1925 թվականին Էյնար Միկկելսենի և ևս 70 վերաբնակների կողմից, որոնք ժամանել էին «Gustav Holm» նավով։ Սա կապված է եղել Արևելյան Գրենլանդիայի նկատմամբ Նորվեգիայի աճող հետաքրքրության հետ։

Միաժամանակ այս վերաբնակեցումը պետք է օգներ Տասիիլաքի բնակիչներին, որտեղ կենսապայմանները վատացել էին, և որտեղից մարդիկ համեմատաբար կամավոր տեղափոխվել էին Իլոկկորտոորմիուտ։ Նոր վայրում նրանց սպասվել է հարուստ որսավայրեր՝ փոկերով, ծովացուլերով, կենտեղջյուրներով, բևեռային արջերով և բևեռաղվեսներով։

Այնուամենայնիվ, այս տարածաշրջանում նախկինում ևս ապրել է Էսկիմոսներ բնակչություն, ինչի մասին վկայում են հայտնաբերված ավերակներն ու այլ հնագիտական գտածոները։

## Տնտեսություն
Տեղացի որսորդները սերնդեսերունդ զբաղվել են արջերի և կետերի որսով, որը մինչ օրս տարածաշրջանի կարևոր մշակութա-տնտեսական գործոններից է։ Միսն ու կենդանական այլ արտադրանքները կազմում են որսորդական ընտանիքների տնտեսության հիմքը։ Եկամուտը ձևավորվում է այդ արտադրանքի վաճառքից, սակայն այն մնում է սեզոնային և անկայուն։

Իլլոկկորտոորմիուտի մերձակայքով անցնում են տափակաձկների և ծովախեցգետնի խոշոր վտառներ, սակայն սառույցի պատճառով նրանց որսը անհնար է դառնում տարվա մի քանի ամիսների ընթացքում։
Վերջին տարիներին զբոսաշրջությունը գնալով ավելի է զարգանում։

## Քույր քաղաքներ
*  Դալվիկ (Իսլանդիա)
*  Օլբորգ (Դանիա)։

## Ծանոթագրություններ

## Արտաքին հղումներ
* «*Гренландия и Арктика*». Этан О’Кэролл и Марк Эллиотт. Lonely Planet 2005. ISBN 1-74059-095-3.
* ''Гренландия в цифрах 2005'' Статистика Гренландии. 3е издание, Май 2005. ISSN 1604-7397
* Сайт муниципалитета Иттоккотоормиита 
* http://www.enotes.com/topic/List_of_twin_towns_and_sister_cities_in_Denmark

Կատեգորիա:1925 թվականին հիմնադրված բնակավայրեր
Կատեգորիա:Գրենլանդիա
Կատեգորիա:Գրենլանդիայի աշխարհագրություն
Կատեգորիա:Գրենլանդիայի քաղաքներ
Կատեգորիա:Դանիայի քաղաքներ